Mais où est donc passée la septième compagnie ?

Mais où est donc passée la septième compagnie ? ("Kien do foriĝis la sepa kompanio?") estas franca filmo reĝisorita de Robert Lamoureux, aperinta en 1973.

 Temo 
Dum la falo de Francio en junio 1940, la sepa kompanio de la 106-a signalregimento rifuĝis en arbaro. Tri soldatoj estas senditaj al observejo: soldatoj Pithivier (Jean Lefebvre) kaj Tassin (Aldo Maccione), kaj ĉefserĝento Chaudard (Pierre Mondy). Tiuj starigas telefonligon inter sia observpozicio kaj la arbaro kie la sepa kompanio estas grupigita. Bedaŭrinde, la telefondrato pasanta sub la vojo estas suprenigita per branĉo kaj estas rapide ekvidita de germana kolono kiu ĉirkaŭas la sepan kompanion kaj tenas ĝin kaptita. Nur la triopo Pithivier, Tassin kaj Chaudard sukcesis eskapi.

La tri soldatoj kaŝas sin en la arbaro de Machecoul kaj ne hastas aliri al la fronto. Ili renkontas leŭtenanton Duvauchel (Érik Colin), ĉasaviadiston kies aviadilo estis faligita, kaj kiu prenas la komandon de la grupo. En vilaĝo, ili trovas germanan portankan trenkamionon kaj estas devigitaj batali pro mallertaĵo de Pithivier. Surprizitaj, la germanoj ne havas tempon reagi kaj estas mortigitaj de Tassin. La kvar soldatoj tiam prenas la veturilon kaj dum sia fuĝo al la fronto, provas kompreni kiel ĝi funkcias; precipe la funkciadon de la kanono poziciigita super la ŝoforo.

Ili estas direktitaj al erara vojo kaj atingas kolonon de francaj kaptitoj garditaj de germanaj soldatoj, tiu kolono estas neniu alia ol la sepa kompanio. La kvaropo preterpasas la kaptitojn kaj devigas la germanojn gardantajn ilin marŝi pli rapide antaŭ sia veturilo, lasante la francajn soldatojn sengardaj. Ĉi-lastaj tiam rapidas malaperi en la arbaron laŭlonge de la vojo. Tiel la sepa kompanio estas liberigita.

Kvar jarojn poste, en junio 1944, en aviadilo pilotata de leŭtenanto Duvauchel, la tri kunuloj estos paraŝutitaj en Francion. Ili falas tro frue el la aviadilo, pro tio ke Pithivier glitis en la aviadilo.

 Teĥnikaĵoj 
 Titolo: Mais où est donc passée la septième compagnie ? ("Kien do foriĝis la sepa kompanio?")
 Reĝisoro: Robert Lamoureux
 Scenaro: Robert Lamoureux
 Muziko: Henri Bourtayre
 Lando: Francio
 Ĝenro: komedio, milita filmo
 Daŭro: 95 minutoj
 Aperdato: la 

 Roluloj 
 Jean Lefebvre: Soldato Pithivier
 Pierre Mondy: Ĉefserĝento Chaudard
 Aldo Maccione: Soldato Tassin
 Robert Lamoureux: Kolonelo Blanchet
 Pierre Tornade: Kapitano Dumont
 Jacques Marin: Marcel Chataigner, butikisto
 Marcelle Ranson-Hervé: Sinjorino Thévenay
 Érik Colin: Leŭtenanto Duvauchel
 Paul Bisciglia: Civilulo sur la vojo
 Robert Dalban: Farmisto
 Alain Doutey: Carlier « le p'tit »
 Magali de Vendeuil: Patrino de knabineto
 Corinne Lahaye: Germaine
 Pierre Mirat: Paroĥestro
 Florence Blot: Kuracistino
 Michel Duchezeau: Soldato
 Jean-Claude Houdinière: Leŭtenanto
 Rudy Lenoir: Germana adjutanto
 Paul Mercey: Bakisto
 Raymonde Vattier: Edzino de farmisto
 Konrad Von Bork: Komandanto Von Kurtel
 Gwenael Rapenne: Kunlaboranto
 François Merlet: Motorciklisto de ĉefstabo

 Vidu ankaŭ 
 On a retrouvé la septième compagnie

 Eksteraj ligiloj 


Kategorio:Francaj komediaj filmoj
Kategorio:Filmoj pri la Dua Mondmilito
Kategorio:Filmoj aperintaj en 1973